open-index/open-wikipedia-markdown huggingface dataset:
Lourinhasaurus

*** Lourinhasaurus *** é un xénero representado por unha única especie de dinosauro saurópodo neosaurópodo macronario, que viviu a finais do período Xurásico, hai aproximadamente entre 150 e 142 millóns de anos, no Kimmeridgiano e o Titoniano, no que hoxe é Portugal. O xénero foi descrito por Dantas et al. en 1998, e a especie tipo é ***Lourinhasaurus alenquerensis***.

*Lourinhasaurus* é un saurópodo herbívoro, que non debe confundirse co terópodo carnívoro *Lourinhanosaurus*, de nome parecido, tamén atopado en Portugal.

Os restos do exemplar tipo de *Lourinhasaurus* atopáronse en 1949 polo xeólogo norteamericano Harold Weston Robbins na localidade portuguesa de Moinho do Carmo (Alenquer). O exemplar constaba de 26 vértebras e as patas case completas menos os pés. Inicialmente, en 1957 foi denominado *”Apatosaurus” alenquerensis* por Lapparent e Zbyszewski, pero en 1998 Dantas et al. crearon o xénero *Lourinhasaurus* e incluíron nel o exemplar de Moinho do Carmo e un novo exemplar descuberto en Porto Dinheiro (Lourinhã, Portugal). Porén, posteriormente, o exemplar de Porto Dinheiro foi clasificado como *Dinheirosaurus*, polo que o xénero *Lourinhasaurus* quedou restrinxido ao exemplar de Alenquer, *Lourinhasaurus alenquerensis*.

O *Lourinhasaurus* chegaba a medir case 17 metros de longo, e era un herbívoro de pescozo longo de constitución pesada. Caracterizábase pola morfoloxía das primeiras sete vértebras dorsais con apófises neurais relativamente altas e bifurcadas, tamén as dorsais posteriores posúen espiñas ventrais prominentes no seu centro. A clasificación de *Lourinhasaurus* sufriu algunhas modificacións ao longo do tempo e, aínda que tradicionalmente existía a tendencia a consideralo unha forma próxima a *Camarasaurus* (por exemplo, Upchurch, 2004 ), isto non se expresou formalmente ata a proposta feita por Mocho et al (2014) de que *Lourinhasaurus* é unha forma europea de neosaurópodo macronario camarasáurido.

## Notas
Georgia Aquarium

O **Georgia Aquarium** é un acuario situado en Atlanta, Xeorxia (Estados Unidos). Contén máis de 100.000 animais, representando 500 especies, en 38,000 m³ de auga mariña  e foi o acuario máis grande do mundo cando abriu no 2005.

## Construción 
Financiado principalmente cunha doazón de US$250 millóns por parte do fundador de Home Depot, Bernie Marcus, foi construído nun terreo de 8,1 hectáreas ao norte do Centennial Olympic Park no centro da cidade. Ao celebrar Marcus o seu aniversario 60 no Monterey Bay Aquarium (en Monterey, California), en 1990, sentiu o desexo de construír un moi grande en Atlanta.

## Apertura 
O acuario abriu por primeira vez as súas portas o 21 de novembro de 2005 para os posuidores de pase anual, e 2 días despois ao público en xeral. A US$22'75 por adulto, o boleto de entrada está entre os máis caros do país, malia ser sen fins de lucro. Malia iso, excedeu pronto as súas expectativas, pois o 1 de marzo de 2006 alcanzou o millón de visitantes, só 98 días despois da súa inauguración. Logo de vender máis de 290.000 pases anuais no seu primeiro ano, suspendeu a súa venda para evitar que se convertese nun "club privado".

## Colección 
O acuario contén máis de 100.000 animais, de 500 especies diferentes. A maioría dos animais foron transportados desde Taiwán a Atlanta pola UPS (que ten a súa sede en Atlanta, en 42 tanques nun MD-11. UPS doou o custo do flete, estimado en máis de 200.000 dólares.

Entre os seus residentes destacan 4 tiburóns baleas mozos, tamén de Taiwán, e 5 belugas, 2 delas levadas desde México e as outras 3 desde o acuario de Nova York. É a primeira vez que uns tiburóns balea viven nun acuario fóra de Asia, e están nun tanque con 23.500 m³ de auga, é dicir, algo así como o 70% da auga total dos tanques do acuario. En 2008 converteuse no cuarto acuario do mundo en expoñer unha mantarraia cun exemplar traído de Durban. En 2009 engadiuse unha segunda mantarraia. En 19 de xullo de 2010, o Acuario de Georgia anunciou que adquirira outra mantarraia, unha femia de 8 pés fronte á costa de Florida.

## Galería 

Ficheiro:Georgia Aquarium - Giant Grouper.jpg|Mero xigante
Ficheiro:Georgia Aquarium Tropical Tank.jpg|Tanque de peixes tropicais
Ficheiro:Whale shark Georgia aquarium.jpg|Tiburón
Ficheiro:Georgia Aquarium - Ocean Voyager Tunnel Jan 2006.jpg|Túnel *Viaxantes do Océano*
Ficheiro:GA Aquarium jellyfish.jpg|Medusa
Ficheiro:Georgia Aquarium Petting Tank - January 2006.jpg|Tanque interactivo
Ficheiro:Georgia Aquarium - Baluga Whales Jan 2006.jpg|Baleas-brancas
Ficheiro:GA Aquarium skeleton.jpg|Réplica de esqueleto

## Notas 
## Véxase tamén 
### Ligazóns externas 
* Sitio web oficial 
* CNN.com – Big window to the sea
St. Anger

***St. Anger*** é o oitavo álbum da banda estadounidense de heavy metal Metallica, publicado o 5 de xuño de 2003 a través do selo Elektra Records. Foi o seu primeiro traballo do século XXI e o derradeiro editado por Elektra, poñendo fin ao período máis longo entre álbums do grupo ao pasar case seis anos dende a edición de *Reload*. *St. Anger* ía ser editado orixinalmente o día 10 de xuño, pero lanzouse cinco días antes debido a que comezou a distribuírse sen permiso a través de redes *peer-to-peer*. O álbum marcou a última colaboración entre Metallica e o produtor Bob Rock, relación que empezara co quinto traballo de estudio do grupo, *Metallica*, editado en 1991.

*St. Anger* é o primeiro álbum de Metallica dende *...And Justice for All* que non conta co baixista Jason Newsted. Newsted deixou a banda antes das primeiras sesións de gravación do disco, deixando a Rock temporalmente no seu posto ata que o grupo atopase a alguén que o substituíse. As gravacións iniciáronse o 23 de abril de 2011, pero postpuxéronse indefinidamente cando o guitarrista rítmico e cantante James Hetfield iniciou un proceso de rehabilitación por "alcolismo e outras adicións".

*St. Anger* estreouse no primeiro posto das listas de 30 países, incluída a estadounidense *Billboard 200*. Tras o seu lanzamento recibiu críticas negativas e tivo unha mala recepción. En 2004, o seu principal sinxelo, "St. Anger", gañou o Grammy á "Mellor interpretación de metal". O álbum foi certificado dúas veces platino pola RIAA e leva vendidas 7 millóns de copias en todo o mundo.

## Listaxe de cancións
Diario Ferrolano

***Diario Ferrolano*** foi un xornal editado en Ferrol entre 1903 e 1916.

## Historia e características 
miniatura|Sede do Diario Ferrolano en 1909.
Apareceu en marzo de 1903. Propiedade de Francisco Barcón de Quevedo, quen fundou o periódico. Wenceslao Veiga Gadea foi o seu primeiro director. A este sucedérono Adolfo Lahorra, que estivo no cargo até setembro de 1906, Wenceslao Fernández Flórez de decembro dese ano até abril de 1911, Narciso de Castro a partir desa data, Eladio Fernández Diéguez dende setembro de 1912, e a partir de 1915 Pedro Fraga Porto. Entre os seus redactores figuraron Manuel Barbeito Herrera, Luis Mesía, Ildefonso Barcón, Manuel García Cortés e Santiago de la Iglesia Santos. Cesou a súa publicación o 8 de agosto de 1916.

## Notas 
## Véxase tamén 
### Bibliografía 
* 

### Outros artigos 
* *El Diario Ferrolano*
* Lista de publicacións impresas da provincia da Coruña
Fernán González

**Fernando González** (na documentación coetánea, *Fredinandus Gundisalviz*); nado no Castelo de Lara, aproximadamente no 910 e finado en Burgos en 970, máis coñecido nos cantares de xesta e crónicas posteriores como **Fernán González**, foi conde de Castela e de Áraba (931-944 e 945-970).

## Traxectoria 
Foi o primeiro conde autónomo do Condado de Castela, fillo de Gonzalo Fernández, que fora nomeado conde de Arlanza e do Douro ao redor do ano 900, e que por tradición é un descendente do seme-lendário xuíz Nuño Rasura. Súa nai Muniadona Nunes foi sempre lembrada polos condes de Castela posteriores, mesmos nas cortes musulmás da Península onde os estudosos a denominaban como Ibn Mama Duna (descendente de Muniadona).

Fernán González foi unha personaxe activa e fundador dunha dinastía que iría gobernar de forma seme-autónoma os territorios de Castela, lanzando desa formas as bases para o seu status como futuro reino un reino independente, dando orixe ao futuro Reino de Castela. O ano 930, o nome de Fernán González aparece co título de conde dentro da organización administrativa do liches do Reino de León.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
### Outros artigos 
* Condado de Castela
* Lista de monarcas de Castela

### Ligazóns externas 
* 
* Biblioteca virtual Miguel de Cervantes: Poema de Fernán González
* Historia del Condado de Castilla: Fernán González
* Arteguías: Biografía de Fernán González
* Poema de Fernán González (Biblioteca Virtual de Cervantes) por el fallecido R.P. Luciano Serrano, Abad de Silos 
* Ruta del Buen Conde
Mateo

**Mateo** pódese referir a:

*Mateu: nome propio de varón, Mateo, Matías.
## Persoas 
* Mateu o Evanxelista, apóstolo de Xesucristo.
** Evanxeo de Mateu, (s.I) o primeiro dos evanxeos do Novo testamento.
### Galegos 
* Mestre Mateu, (s.XII) arquitecto e escultor galego artífice do Pórtico da Gloria.
** Premios Mestre Mateo, galardóns anuais á excelencia das producións audiovisuais de Galicia.
* Mateo de Prado, Cumbraos, Sobrado, 1614, escultor barroco galego.
* Mateo Segade Bugueiro, Traseirexe, San Roman, Santiso, 1605, foi un bispo católico galego.
#### Outras nacionalidades 
* Mateu I de Foix, vizconde de Castellbó e señor de Montcada, s.XIV
* Mateu I Orsini, Malta. s. XIII
* Mateu I Visconti, Señor de Milán. s. XIV
* Mateu II Visconti, Señor de Milán. s. XIV
* Mateu Cantacuzeno, 1325, emperador de Bizancio entre 1353 e 1357.

## Outros significados 
*Mateo (carruaxe): medio de transporte composto por carruaxes, típico de Bos Aires.
* *Mateo*: filme arxentino dirixido en 1937 por Daniel Tinayre.

## Véxase tamén 
### Outros artigos 
*San Mateo
Froilán (homónimos)

**Froilán** pódese referir a:

## Nome 
* **Froilán**, nome de pía galego de orixe xermánica;

## Persoeiros 
* **San Froilán**, (833-905), relixioso galego, bispo de León (900-905);
* **Froilán**, (s.XI), bispo de Oviedo;
* **Filipe Xoán Froilán de Marichalar e Borbón**, nobre español, fillo máis vello da infanta Elena, duquesa de Lugo, e Jaime de Marichalar.  

## Topominia 
### Galiza 
* **Capela de San Froilán**, na Catedral de Santa María de Lugo;
* **Igrexa de San Froilán**, do s.XVIII, na cidade de Lugo;
* **Igrexa de San Froilán**, na aldea de Pacios de Veiga, na parroquia da Ferreirúa**, no concello da Pobra do Brollón, Lugo;
### Asturias 
* **Lauda funeraria do bispo Froilán**, na Cripta de Santa Leocadia (Catedral de Oviedo).

### Chile 
* Avenida Froilán Roa, na comuna de Macul (Santiago de Chile);

### Antártida 
* Punta Froilán (Macaroni Point), en Illa Decepción (Shetland do Sur);

## Miscelánea 
* **Festas de San Froilán de Lugo**, festas maiores de Lugo entre o 4 e o 12 de outubro que conmemoran o día de San Froilán.
* ***Rally San Froilán***, rally que se celebra na Cidade de Lugo, puntúa no Campionato Galego de Rallys.
* ***La familia del chivo Froilán***, obra teatral de Jesús Bonilla (2007);
* ***Froilán, el amigo de los pájaros*'*, libro de José Javier Aleixandre, Premio Lazarillo de Creación literaria, 1969;
* *Padre Froilán*, personaxe da serie *Cuéntame cómo pasó'', interpretado por Antonio Canal;

## Véxase tamén
Suzy (cantante)

**Susana Guerra**, máis coñecida como **Suzy**, é unha cantante portuguesa que representou a Portugal no Festival de Eurovisión 2014 en Copenhaguen, Dinamarca, coa canción *"Quero ser tua"*.

## Traxectoria 
Suzy representou a Portugal no Festival de Eurovisión 2014, que se celebrou en Copenhaguen, a capital de Dinamarca, coa canción *"Quero ser tua"*. Quedou eliminada na primeira semifinal no 11º posto a tan só un punto.

## Discografía 
* *Sisana* (Cd, NZ, 2002)

### Outros 
* Esta Noite Branca (CD Ficarei - Anjos)
* Candyland (compilação Summer Jam, 2010)

## Referencias 
## Ligazóns externas
Lame Deer, Montana

**Lame Deer** (en inglés) ou **Meaveʼhoʼeno** (en cheyenne), as dúas formas oficiais, é un lugar designado polo censo no Condado de Rosebud, Montana, e é ademais a capital tribal e de goberno da reserva india dos Cheyennes do Norte. A súa poboación era de 2.052 habitantes no censo de 2010, o 94% nativos americanos.

## Notas
## Véxase tamén
Echinacea

*
***Echinacea***, as equináceas, é un xénero de plantas herbáceas e perennes da familia das asteráceas. A especie *Echinacea angustifolia* posúe propiedades tónicas e afrodisíacas. Todas as especies son nativas do leste de América do Norte. Comprende 42 especies descritas e destas, só 11 aceptadas.

## Descrición 
Son plantas herbáceas, perennes e tolerantes á seca que miden 1 ou 2 m en altura. As follas son de lanceoladas a elípticas, de 10 a 20 centímetros de longo e 1,5–10&nbsp;cm de largo. Como é característico de toda a familia das Asteráceas, as flores forman unha inflorescencia composta por flores púrpuras (raramente amarelas ou brancas) dispostas en forma de cabeciñas cónicas; xa que o limbo das lígulas exteriores tenden a apuntar cara a abaixo unha vez que a cabeciña da flor abre, formando, deste xeito, un cono.

## Propiedades 
O extracto de equinácea úsase en tratamentos complementarios de infeccións respiratorias, gripes, arrefriado, farinxite, rinite e sinusite.

Os seus constituíntes químicos son o ácido cafeico, ácido chicórico, polialcanos, polisacáridos, tuselaxina, acetato de bornil, alcamídeos, borneol, cariofileno, cinarina, equinacosídeo, isotusilaxina.

As súas propiedades medicinais son antibacterianas, antibióticas, antivirais, antisépticas, antiinflamatorias, antimicrobianas, inmunoestimulantes e fortificantes.

## Taxonomía 
O xénero foi descrito por Conrad Moench e publicado en *Methodus Plantas Horti Botanici et Agri Marburgensis* : a staminum situ describendi 591. 1794.

### Etimoloxía 
O nome do xénero procede do grego *echino*, que significa "espiñento", por mor ao disco central espiñento da cabeciña floral.

## Especies e variedades aceptadas 
* *Echinacea angustifolia* 
* *Echinacea atrorubens*
* *Echinacea laevigata* 
* *Echinacea pallida* 
* *Echinacea paradoxa* 
** *Echinacea paradoxa* var. *neglecta*
** *Echinacea paradoxa* var. *paradoxa*
* *Echinacea purpurea* 
* *Echinacea sanguinea*
* *Echinacea sanguinea* 
* *Echinacea simulata* 
* *Echinacea tennesseensis*

## Notas 
## Bibliografía 
# Flora of North America Editorial Committee, e. 2006. Magnoliophyta: Asteridae, part 8: Asteraceae, part 3. 21: i–xxii + 1–616. In Fl. N. Amer.. Oxford University Press, New York.

## Ligazóns externas 
* Echinacea und die Cannabinoid Rezeptoren 
* Der Sonnenhut - eine Giftpflanze
* Artikel über die Metastudie von Thomas J. Caruso und Jack M. Gwaltney zur Wirksamkeit von Echinacea
*  Ronald B. Turner, Rudolf Bauer, Karin Woelkart, Thomas C. Hulsey, and J. David Gangemi. An Evaluation of "Echinacea angustifolia" in Experimental Rhinovirus Infections. *New England Journal of Medicine'', 353:341-348, 2005
Froilán (nome)

[miniatura|Estatua de [Froilán|San Froilán na Catedral de Lugo.]]
**Froilán** é un nome propio masculino galego. Esta forma escrita tamén é común co castelán e co aragonés. De orixe xermana, do antigo *Froilanen*, acusativo de *Froila*, do gótico *fraujis* («amo, señor»), de onde deriva *froi*, xunto ao diminutivo *ila*, polo que significa «pequeno señor». En galego tamén ten a variante **Froila**. Non hai persoas rexistradas coa variante Froila.

## Historia 
Nome galego usado no antigo Reino de Galicia, pasou de aí a outras linguas da Península Ibérica.

## Onomástica 
5 de outubro: San Froilán, relixioso galego, patrón de Lugo e bispo de León. Nesas datas son tamén as Festas de San Froilán de Lugo.

## Variantes 
## Notas 
## Véxase tamén 
### Outros artigos 
* Froilán (santo)
* Lista de nomes masculinos en galego
* Lista de nomes masculinos galegos máis comúns

### Bibliografía 
* 
* 
* 
### Ligazóns externas 
* Guía de nomes galegos. Nomes masculinos Real Academia Galega
El Canta Claro (Ferrol)

***El Canta Claro*** foi un xornal editado en Ferrol entre 1912 e 1913.
## Historia e características 
Apareceu en 1912. Fundado por Manuel Comellas, que tamén foi director, estivo dirixido por Adolfo Lahorra.

## Notas 
## Véxase tamén 
### Bibliografía 
### Outros artigos 
* *Cantaclaro*

* Lista de publicacións impresas da provincia da Coruña
San Mateo

[dereita|thumb|230px|*A inspiración de San Mateu*, por [Caravaggio.]]

O nome **San Mateo** refírese a **Mateu o Evanxelista**, apóstolo de Xesús Cristo.

;Arte
***Evanxeo de Mateu**, (s.I) o primeiro dos evanxeos do Novo Testamento escrito por San Mateu;
****A vocación de San Mateu***, ***O martirio de San Mateu*** e ***San Mateu e o anxo***, ***A inspiración de San Mateu***, cadros de Caravaggio;
***Museo de San Mateu**, en Pisa, (Italia);
*Unha **escultura** de Miguel Anxo;
****Paixón segundo san Mateu***, obra de Johann Sebastian Bach.

Como topónimo, pode referirse a:

;En Galiza

***San Mateo de Oliveira**, parroquia do concello de Ponteareas;
***San Mateo**, lugar da parroquia de Labrada, no concello de Guitiriz;
***San Mateo**, lugar da parroquia de San Miguel de Vilapedre, no concello de Sarria.

;Fóra de Galiza

;En Aragón
***San Mateo de Gállego**, na provincia de Zaragoza.

;En Cantabria
***San Mateo**, aldea do municipio de Los Corrales de Buelna.

;Nas Illas Canarias
***Vega de San Mateo**, municipio de Gran Canaria.

;Nos Estados Unidos de América
***Condado de San Mateo**, un condado de California;
***San Mateo**, cidade do Condado de San Mateo, California;
***San Mateo**, localidade de Novo México.

;En Filipinas
***San Mateo**, municipio en Isabela.

;En Chile
***Playa San Mateo** en Valparaíso.

;En Costa Rica
***San Mateo de Chirripó**, antiga localidade de Costa Rica.

;En Colombia
***San Mateo, Boyacá**, municipio de Colombia;
***San Mateo, Soacha**, barrio de Soacha, Cundinamarca.

;En Ecuador
***San Mateo**, vila de Ecuador.

;En Guatemala
***San Mateo Ixtatán**, municipio do departamento de Huehuetenango.

;En México
***San Mateo Atenco**, municipio do Estado de México;
***San Mateo Xalpa**, vila do municipio Xochimilco.

;No Perú
*O **Distrito de San Mateo** da provincia de Huarochirí.

;En Venezuela
***San Mateo**, cidade do Estado Aragua;
***San Mateo**, municipio do Estado Anzoátegui.

## Véxase tamén
### Outros artigos
***Romaría do San Mateo** na Parte, celebrada en Camporrío (A Parte, Monforte de Lemos), o 21 de setembro;
*Parroquias de Galicia baixo a advocación de san Mateo
Las Noticias

***Las Noticias*** foi un xornal editado na Coruña entre 1877 e 1885.

## Historia e características 
Subtitulado *Diario liberal independiente* e *Diario de la mañana*, apareceu en 1877. Fundado por Antonio de la Fuente, que foi o seu director e propietario, os seus redactores eran Froilán Salazar e o propio director. Consagrado á ilustración das clases obreiras e agrícolas. Interrompeu uns meses a súa publicación en 1880. En 1881 a súa tirada alcanzaba os mil exemplares. Cesou a súa publicación en 1885.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
La Provincia (Ourense)

***La Provincia*** foi un periódico editado en Ourense entre 1891 e 1894.

## Historia e características 
Apareceu en 1891. Dirixido por Juan Rodríguez Quesada, foi portavoz político de Gabino Bugallal na provincia de Ourense. Cesou a súa publicación en setembro de 1894, sendo substituído por *El Noticiero*.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Ourense
Quero ser tua

***Quero ser tua*** é unha canción da cantora portuguesa Suzy. Foi escollida para representar a Portugal no Festival de Eurovisión 2014 en Dinamarca logo de gañar o *Festival da Canção 2014*, preselección portuguesa para elixir o representante no Festival de Eurovisión. Esta vitoria foi moi polémica e os fans da segunda clasificada, Catarina Pereira, iniciaron unha protesta para levala a Eurovisión.
## Notas
Vicente Pardo Tenreiro

**Vicente María Pardo Tenreiro**, nado en Pontedeume e finado na Coruña o 19 de setembro de 1892, foi un avogado, xornalista, escritor e político galego.

## Traxectoria 
Fillo de Agustín Pardo González, dono dunha fábrica de curtidos, e sobriño do político Ignacio Pardo González. Estudou Dereito en Madrid, acadando o doutoramento con 22 anos. Foi redactor dos periódicos madrileños *El Resumen* e *El Demócrata*. De regreso en Galicia, estableceuse na Coruña, onde abriu despacho de avogado. Colaborou en *El Eume* e *La Mañana*, do que foi director (1889-1892). Foi elixido deputado provincial polo distrito de Betanzos-Pontedeume en 1891 na órbita de Aureliano Linares Rivas. Nos xogos florais celebrados na Coruña en 1884 obtivo un accésit co poema "Adiós a la Patria".

## Notas
La Voz de Arosa

***La Voz de Arosa*** foi un periódico editado en Vilagarcía de Arousa entre 1880 e 1882.

## Historia e características 
Apareceu o 1 de novembro de 1880. Foi continuación de *El Eco de la Ría de Arosa*. Periódico semanal fundado e dirixido por Ramón del Valle. Cesou a súa publicación non antes de decembro de 1882.

## Véxase tamén 
### Bibliografía 
*
Dilara Kazimova

**Dilara Kazimova** é unha cantora acerbaixana que representou a Azerbaidján no Festival de Eurovisión 2014, en Copenhaguen, Dinamarca, coa súa canción "Start A Fire" (Comeza o lume).
Start A Fire

"**Start A Fire**" (en galego: "Comeza o lume") é unha canción da cantante azerí Dilara Kazimova, elixida para representar a Azerbaidján no Festival de Eurovisión 2014.

A canción usa un instrumento orixinal de Azerbaidján, o balaban.

A canción pasou á final conseguindo unha 9º posición na semi-final, con 57 puntos. Na final conseguiu unha 22ª posición con tan só 33 puntos. Sendo esta a peor posición de Azerbaidján no certame europeo.
Herciana Matmuja

**Herciana Matmuja**, tamén coñecida como **Hersiana Matmuja** ou **Hersi Matmuja** é unha cantora albanesa, gañadora da 52 edición do Festivali i Këngës. En 2014 representa a Albania no Festival de Eurovisión 2014 coa canción "One Night's Anger".
Elaiza

**Elaiza** é unha banda musical alemá de Berlín, que representou á Alemaña no Festival de Eurovisión 2014, na Dinamarca, coa súa canción "Is it Right" (en galego: É Certo). A líder do grupo é Ela (Elżbieta Steinmetz), ela naceu na Ucraína e é de orixe polaca e ucraína.
Conchita Wurst

**Thomas "Tom" Neuwirth**, máis coñecido polo seu personaxe, **Conchita Wurst**, nado o 6 de novembro de 1988, é un cantante austríaco. No papel de Conchita Wurst, representou a Austria no Festival de Eurovisión 2014, en Dinamarca, coa canción "Rise Like a Phoenix", gañando o concurso cun total de 290 puntos.

## Biografía 
Antes de asumir o papel de Conchita, Tom Neuwirth participou no programa de talentos austríaco *Starmania*, no que quedou en segundo lugar, sendo superado por Nadine Beiler, representante de Austria en 2011. No ano 2007, fundou a boy band bandAnders Jetzt!, disolvéndose esta nese mesmo ano. Dende aquela adicouse a decorar escaparates.

Xa en 2011, Tom volveu á televisión baixo o nome e aparencia de Conchita Wurst (Wurst significa salchicha en alemán) dándolle así un xiro de 180º a súa imaxe, nun concurso de talentos chamado *Die große Chance*, onde quedou en 6º lugar. No ano 2012, presentouse á preselección austríaca para Eurovisión coa canción *That´s What I Am*, quedando finalmente segunda. Ao ano seguinte participou en distintos programas de telerrealidade como *Die härtesten Jobs Österreichs* (Os traballos máis duros de Austria), onde traballou nunha piscifactoría, e en *Wild Girls*, onde un grupo de candidatos tivo que sobrevivir nos desertos de Namibia coa poboación nativa.

Aínda que Tom naceu en Austria, o personaxe de Conchita preséntase nas biografías como nada en Colombia.

### Eurovisión 2014 
miniatura|Tom Neuwirth sen caracterizar.
De forma interna, a ORF seleccionou a Conchita para representar a Austria no Festival de Eurovisión 2014, facéndose público en setembro de 2013 e xa en marzo de 2014 deuse a coñecer a canción "Rise like a Phoenix", de corte clásico e similar ás bandas sonoras das películas de James Bond.

Austria nun primeiro momento non partía como favorita nas casas de apostas. Isto cambiou cando tras a súa actuación na 2ª semifinal do festival, ao gañala cun total 169 puntos. A partir dese momento, e nos dous días posteriores colocouse como unha das favoritas a conseguir a vitoria na Gran Final celebrada o 10 de maio, na cal gañou cun total de 290 puntos, quedando en segundo lugar Holanda con 238 e en terceiro lugar Suecia con 218. 
]]
A súa participación no festival xerou unha gran polémica, xa que no seu propio país tras pasar catro días dende a súa elección 31.000 persoas seguían unha páxina no Facebook chamada "Anti-Wust". En outubro, o Ministerio de Información de Belarús  recibiu uha petición dos cidadáns para que a emisora estatal BTRC non emitise a actuación de Wurst no Festival de Eurovisión. Nesta petición alegábase que Eurovisión se convertería "nun viveiro de sodomía". En decembro algo similar sucedeu en Rusia.

## Discografía
### Sinxelos
## Notas
Dinheirosaurus

***Dinheirosaurus*** ("lagarto de Porto Dinheiro") é un xénero de dinosauros saurópodos diplodócidos. Os seus restos encontráronse na sección superior (do Kimmeridgiano) dos estratos do Xurásico Superior da formación Camadas de Alcobaça en Porto Dinheiro, Lourinhã, Portugal. Os fósiles describíronos en 1999 Bonaparte e Mateus, despois de que os atoparan en 1987.

O material encontrado foi inicialmente asignado ao xénero da mesma época previamente descrito *Lourinhasaurus* debido a diversas semellanzas. Porén, posteriores análises revelaron que o fósil era unha clase diferente de saurópodo e foille asignado un xénero propio, *Dinheirosaurus*. Os dous xéneros foron durante certo tempo considerados como posibles sinónimos, pero a interpretación posterior de ambos os restos non deixou dúbidas sobre o seu status independente.

A especie tipo e única do xénero é ***Dinheirosaurus lourinhanensis***, nomeada pola localidade portuguesa da Lourinhã.

## Material atopado 
Os restos fósiles atopados consisten nun esqueleto parcial (o holotipo, ML 414) do cal o máis salientable son as súas ben conservadas vértebras dorsais articuladas, pero tamén consta de 12 costelas dorsais e ósos fragmentados das extremidades. A especie *D. lourinhanensis* caracterízase polas súas vértebras de tipo *Diplodocus* con espiñas neurais bifurcadas que teñen proporcións diferentes ás de *Diplodocus*. Tamén ten unha articulación intervertebral accesoria de estruturas derivadas do hiposfeno.

## Sistemática 
Estas características poden indicar que *D. lourinhanensis* deriva dun diplodócido máis primitivo que *Diplodocus*, e que evolucionou polo seu illamento en illas, como era o caso da Península Ibérica naquel tempo, que estaba separada das zonas continentais de Europa e Norteamérica. *Dinheirosaurus* é un taxon irmán de *Supersaurus*. O seguinte cladograma está baseado na análise filoxenética feita por Whitlock en 2011, e nel móstrase as relacións de *Dinheirosaurus* con outros xéneros de Diplodocidae:

## Notas 
* Upchurch, P., Barrett, P.M. e Dodson, P. 2004. "Sauropoda". In *The Dinosauria*, 2nd edition. D. Weishampel, P. Dodson, e H. Osmólska (eds.). University of California Press, Berkeley. Pp.&nbsp;259–322.

## Véxase tamén 
### Ligazóns externas 
* Dinheirosaurus lourinhanensis
Mei Feingold

**Mei Finegold** (en ) é unha cantora israelí que representou a Israel no Festival de Eurovisión 2014 coa canción "Same Heart". Foi terceira na versión israelí de Pop Idol.

## Primeiros anos 
Finegold naceu en 1982 en Rishon LeZion (nada como Meital Slonimsky), onde aínda vive hoxe en día. A súa careira musical comezou nas cerimonias do colexio, e continuou tomando leccións de canto, maioritariamente de opera clásica. Desde a súa infancia, Finegold soia participar en numerosos *shows*, incluíndo bares e clubs nocturnos. Desde entón lidera unha banda chamada&nbsp;Disiac.

## Festival de Eurovisión 2014 
thumbnail|Mei Finegold presenting herself (2014).

En xaneiro de 2014 revelouse que Finegold fora elixida internamente pola cadea israelí, IBA, como representante do país no Festival de Eurovisión 2014 que tivo lugar en Copenhaguen, Dinamarca. O 5 de marzo anunciouse que ía cantar a canción *Same Heart*. Xa comezado o Festival, Mei Finegold participou na segunda semifinal na que quedou clasificada no posto 14 con 19 puntos, quedando así excluída do paso á final.

## Notas
Tsultrim Gyatso

**Tsultrim Gyatso** (en tibetano ; Wylie: tshul khrim rgya mtsho), nado o 29 de marzo de 1816 en Lithang e finado o 1837 en Lhasa, foi o 10º Dalai Lama. Foi entronizado en 1822.
La Opinión del País

***La Opinión del País*** foi un periódico editado na Coruña en 1896.

## Historia e características 
Subtitulado *Diario liberal-conservador*, apareceu a principios de 1896. O seu director e propietario era Manuel López-Segade. Cesou a súa publicación en outubro de 1896.

## Notas 
## Véxase tamén 
### Outros artigos 
* Lista de publicacións impresas da provincia da Coruña
El Orensano (1883)

***El Orensano*** foi un periódico editado en Ourense entre 1883 e 1884.

## Historia e características 
Subtitulado *Semanario de intereses generales*, apareceu en marzo de 1883. Dirixido por Juan Rodríguez Quesada, entre os seus redactores figurou Augusto Feito. Cesou a súa publicación en decembro de 1884.

## Notas 
## Véxase tamén 
### Outros artigos 
* Lista de publicacións impresas da provincia de Ourense
La República (1897)

***La República*** foi un semanario editado en Ferrol en 1897.

## Historia e características 
Apareceu o 28 de marzo de 1897, nun ambiente de disensións entre os distintos grupos republicanos. Cesou a súa publicación a principios de xullo dese ano.

## Notas 
## Véxase tamén 
### Bibliografía 
* 
* 
### Outros artigos 
* La República (1902)
* Lista de publicacións impresas da provincia da Coruña
The Replacements (filme)

***The Replacements*** é un filme estadounidense dirixido por Howard Deutch que se estreou no 2000. Está protagonizado por Keanu Reeves, Gene Hackman e Brooke Langton.

## Sinopse 
Unha folga na Liga Nacional de Fútbol americano, deixa no aire a celebraciópn dos play-off. Os Washington Sentinels tiñan ó alcance da man chegar á final, pero como non poden contar coas súas estrelas, deciden contratar temporalmente a un grupo de afeccionados para os que supón a grande oportunidade das súas vidas.

## Personaxes 
* Keanu Reeves como Shane Falco
* Gene Hackman como Jimmy McGinty
* Brooke Langton como Annabelle Farrell
* Orlando Jones como Clifford Franklin
* Faizon Love como Jamal Jackson
* Michael Taliferro como Andre Jackson
* Ace Yonamine como Jumbo Fumiko
* Troy Winbush como Walter Cochran
* David Denman como Brian Murphy
* Jon Favreau como Daniel Bateman
* Michael Jace como Earl Wilkinson / Ray Smith
* Rhys Ifans como Nigel Cruff
* Gailard Sartain como Pilachowski
* Art LaFleur como Banes
* Brett Cullen como Eddie Martel
* Archie L. Harris Jr. como Wilson Carr
* Evan Parke como Malcolm La Mont
* John Madden como El mesmo
* Pat Summerall como El mesmo
* Jack Warden como Edward O'Neil

## Notas 
## Véxase tamén 
### Ligazóns externas 
* 
* Ficha en RottenTomatoes
Antorcha Social

***Antorcha Social*** foi un periódico editado en Ferrol entre 1901 e 1904.

## Historia e características 
Subtitulado *Semanario socialista, defensor de los trabajadores y del pueblo*, apareceu en 1901. Editábao a imprenta do periódico *La Marina*. Dirixido por Francisco Fernández García. Suspendeu a súa publicación en agosto de 1902, aínda que volveu editarse novamente en 1903. Cesou a súa publicación en setembro de 1904, sendo substituído por *La Antorcha*.

Foi o continuador de *El Bien del Obrero*. Unha vez desaparecido foi substituído por *El Amigo del Pueblo*.

## Notas 
## Véxase tamén 
### Bibliografía 
* 
*
Nueva Era

***Nueva Era*** foi un semanario editado en Betanzos entre 1912 e 1913.

## Historia e características 
Subtitulado *Órgano de la opinión brigantina y defensor de los intereses comarcanos. Literatura, ciencias y amenidades*, apareceu o 4 de agosto de 1912. Periódico de carácter liberal que defendía a política do deputado Agustín García, dirixido por Juan Ponte Blanco. Entre os seus colaboradores figuraban Fabián Vidal, José Bartolomé Vidal, José M. Neira, Adolfo Sánchez Díaz e José Fontenla Vázquez. Tiña unha tirada de 400 exemplares, dos que 100 se distribuían no estranxeiro. Cesou a súa publicación en novembro de 1913. O 25 de novembro dese ano apareceu *Betanzos Liberal*.

## Notas 
## Véxase tamén 
### Bibliografía 
* 

* 
### Outros artigos 
* Lista de publicacións impresas da provincia da Coruña
### Ligazóns externas 
* Hemeroteca virtual de Betanzos
El Día (A Coruña)

***El Día*** foi un periódico editado na Coruña en 1933.

## Historia e características 
Orientado por membros do Partido Republicano Gallego, apareceu o 1 de febreiro de 1933, e pronto se converteu en órgano do Partido Republicano Gallego. Dirixido por Victoriano Fernández Asís, pretendeuse que fose continuador de *El Orzán* e entre os seus colaboradores figurou Sebastián Naya e outros redactores de *El Orzán*. Cesou a súa publicación por dificultades económicas o 5 de setembro de 1933.

## Notas 
## Véxase tamén 
### Bibliografía
El Día

***El Día*** é o nome de varias publicacións:

### En Galicia
****El Día de Mondoñedo***, periódico publicado en Mondoñedo en 1894.
****El Día***, periódico publicado na Coruña en 1933.

### En España
****El Día***, periódico publicado en Donostia
****El Día***, periódico publicado en Madrid
****El Día***, periódico publicado en Mallorca.
****El Día***, periódico publicado en Zaragoza.

### En América
****El Día***, periódico publicado en La Plata (Arxentina) dende 1884.
****El Día***, periódico de Santa Cruz de la Sierra (Bolivia), antes coñecido como *El Nuevo Día*.
****El Día***, periódico das Canarias.
****El Día***, periódico de La Serena (Chile).
****El Día***, periódico de Houston (Texas).
****El Día***, periódico de México.
****El Día***, periódico da República Dominicana.
****El Día***, periódico do Uruguai.

## Véxase tamén
### Outros artigos
**El Día de Ciudad Real*, periódico de Cidade Real.
**El Día de Valladolid*, periódico de Valladolid.
Soliedra

**Soliedra** é un concello español da provincia de Soria (Castela e León). A súa poboación é de 36 habitantes (INE 2013) e ocupa unha superficie de 19,48 km².

## Núcleos de poboación
miniatura|left|Ruínas do castelo de Soliedra
*Borchicayada
*Soliedra
Decatur, Xeorxia

**Decatur** é unha vila situada no condado de DeKalb no estado estadounidense de Xeorxia. Segundo o censo de 2010, a súa poboación era de 19.335 habitantes.

## Historia 
Decatur foi fundada en 1822 na intersección de dúas rutas nativas americanas: o Sandtown, que leva ao leste do río Chattahoochee en Utoy Creek, e o Shallowford, que precede ao actual Clairmont Road e cruza preto de Roswell. A cidade foi chamada así en honor ao heroe naval Stephen Decatur.

Na década de 1830, a compañía Western and Atlantic Railroad quería facer de Decatur a parada situada máis ao sur da súa liña. Os cidadáns de Decatur non querían o ruído, a contaminación e o crecemento que viría cun terminal tan importante, polo que rexeitaron a proposta. En resposta, o ferrocarril fundou unha nova cidade ao oeste-suroeste de Decatur para o terminal. Esta cidade máis tarde converteuse na cidade de Atlanta.

Durante a Guerra Civil Americana, Decatur converteuse nun lugar estratéxico na batalla de Atlanta.

## Xeografía 
Segundo a Oficina do Censo, a localidade ten unha área total de 10,8&nbsp;km².

## Cidades irmandadas 
Decatur está irmandada con outras tres cidades:
*  Boussé
*  Ouahigouya
*  Trujillo

## Notas
Mateu (nome)

**Mateu** é un nome propio masculino galego. Esta forma escrita tamén é común co aragonés e co catalán. De orixe hebraica, quere dicir "agasallo de Deus". Mateu é unha variante moi común en galego, de feito é a única recollida nos dicionarios tradicionais de galego desde o século XIX. En galego tamén admite a variante **Mateo**.

En xaneiro de 2023 existían 13 varóns en Galicia co nome Mateu, cunha media de idade de 14,8 anos, e 5.817 co nome Mateo, cunha media de idade de 10,7 anos.

## Historia 
O nome ten as súas orixes no Novo Testamento, a partir do hebraico, polo nome Μαθθαιος e unha transliteración koiné ao arameo polo diminutivo מתי (*Mattay*, *Maty*). Do latín Matthæus, a ortografía do inglés "Matthew" vén directamente desde o francés Matthieu (antes *Matheu*, forma coincidente en galego antigo). En última instancia, o nome deriva do nome מתתיהו (Matatyahu, Mattathias) ou מתיתיהו (Matityahu, Mattithiah), Mateu significa "don de Yahveh". O nome hebraico é tamén deletreado נתניהו. Tamén é relacionado incluír os nomes (Netanyahu, Nethaniah), cambiados e coas sílabas יהונתן (Yehonatan, Jonathan).

Mateu foi un nome común en Galiza. Mateu o Evanxelista é o padroeiro de varias parroquias, incluso é haxiónimo dunha parroquia galega: San Mateo de Oliveira. San Mateo é tamén un lugar da parroquia de Labrada no concello lugués de Guitiriz na comarca da Terra Chá.

## Santoral 
San Mateu o Evanxelista. A igrexa católica celebra a súa festa o 21 de setembro; a igrexa ortodoxa faino o 16 de novembro.
## Na cultura popular galega 
* Polo san Mateu sementa ti e sementarei eu; polo San Miguel semente quen poider; e polo San Luca saca o boi da asuca, en Chantada e Argozón, que en Camba e Deza, inda non. 
* Pregúntalle a Mateu que é tan bo como eu! 
* Pregúntalle a Mateu que mente como eu!
* *San Mateu, vindima ti, vindimarei eu*.

## Persoas 
* Mateu o Evanxelista, apóstolo de Xesús Cristo.
** Evanxeo de Mateu, (s.I) o primeiro dos evanxeos do Novo testamento.

### Galegos 
* Mestre Mateu, (s.XII) arquitecto e escultor galego artífice do Pórtico da Gloria.
** Premios Mestre Mateo, galardóns anuais á excelencia das producións audiovisuais de Galicia.
* Mateo de Prado, Cumbraos, Sobrado, 1614, escultor barroco galego.
* Mateo Segade Bugueiro, Traseirexe, San Roman, Santiso, 1605, foi un bispo católico galego.
### Outras personalidades 
* Mateu I de Foix, vizconde de Castellbó e señor de Montcada, s.XIV
* Mateu I Orsini, Malta. s. XIII
* Mateu I Visconti, Señor de Milán. s. XIV
* Mateu II Visconti, Señor de Milán. s. XIV
* Mateu Cantacuzeno, 1325, emperador de Bizancio entre 1353 e 1357.

## Variantes 
[miniatura|*Eruanno* - Mateu, escrito en [Quenya.]]

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Juan Rodríguez Quesada

**Juan Rodríguez Quesada**, nado en Ourense e finado en Vigo en decembro de 1910, foi un xornalista e escritor galego.

## Traxectoria 
Foi director de *El Orensano*, *La Provincia* e *El Noticiero*. Despois foi interventor da sucursal do Banco de España en Toledo (1900) e máis tarde en Vigo (1907). Foi un dos fundadores do Círculo Católico de Obreiros de Vigo.

## Notas
O Hedreiro, O Couto, Narón, Narón

**O Hedreiro** é un lugar situado ó oeste do barrio do Couto no concello de Narón, provincia da Coruña. Este sitio, que está formado por vivendas tradicionais e terras de labor principalmente, linda coa parte urbana do barrio do Alto do Castaño.

Está situado xunto ao Hedreiro (O Alto do Castaño).
## Lugares, barrios e parroquias 
### Lugares do Couto 
### Barrios de Narón 
### Parroquias de Narón
Sebastián Naya

**Sebastián Naya Sánchez**, finado na Coruña o 17 de marzo de 1975, foi un xornalista galego.

## Traxectoria 
Funcionario da Delegación de Facenda da Coruña. Formou parte da Juventud Republicana da Coruña. Foi redactor de *El Noroeste*, *El Orzán* e *El Día*. Despois colaborou na *Hoja del Lunes*.

## Vida persoal 
Casou con Consuelo Freigido en 1910.

## Notas
İctimai TV

**İctimai Televiziya**, ou **İTV**, é a canle de televisión pública de Azerbaidján. Foi creado o 29 de agosto de 2005 despois da lei do goberno azerí de crear a primeira canle pública en 2004. A canle ten a base en Bakú.

ITV entrou na UER o 5 de xullo de 2007, comezando xa a formar parte en concursos como o Festival de Eurovisión, que entrou por primeira vez no Festival de Eurovisión 2008 e gañou no Festival de Eurovisión 2011, sendo Bakú a sede do festival no 2012.

## Histórico dos logos 

Ficheiro:İTV Logo.svg|2007–2013
Ficheiro:İctimai TV logo (2013-2018).jpg|2013–2018
Ficheiro:İctimai TV (2019-h.h.).png|2019–2020
Ficheiro:Ictimai-radio-logo.png|İctimai Radio (2019–2021)
Ficheiro:90FM Ictimai logo 1.png|İctimai Radio (2021–presente)
Henrique del Bosque

**Henrique del Bosque Zapata**, nado en Ourense en 1959, é un mestre e ensaísta galego.

## Traxectoria
Licenciado en Dereito. Profesor xubilado. Ten colaborado en diversas revistas e publicacións, como *Terra e Tempo*, *Vieiros*, *A Nosa Terra*, *Praza.gal,Sermos Galiza e Nós Diario.*

## Obra
### Ensaio
* *Lexislación para o profesorado. Guía práctica*. 1993. Xerais. Colección Facer Escola.
* *Guía dos dereitos do profesorado*, 2001, CIG-Ensino.
* *Dereito de autodeterminación, un potencial democrático*, 2010, A Fenda.
* *E logo, temos razóns para ser nacionalistas?*, 2014, Edicións Xerais de Galicia.
* *Súbditos ou cidadáns? Reflexións perante a involución democrática e a lóxica dos poderosos,* 2020, Edicións Xerais de Galicia.
* *Desobediencia Civil. Unha estratexia para a resitencia e a dignidade.* 2023. Edicións Laiovento.

## Véxase tamén
### Ligazóns externas
* Ficha do autor en Xerais.
* Ficha do autor en *Terra e Tempo*.
Veronica Lake

**Constance Frances Marie Ockelman**, nada en Nova York o 14 de novembro de 1922 e finada en Burlington (Vermont) o 7 de xullo de 1973, foi unha actriz estadounidense coñecida como **Veronica Lake**.

## Traxectoria 
Despois de varias mudanzas, a familia marchou a Beverly Hills en 1938, onde Veronica comezou a estudar interpretación. Os seus primeiros papeis no cinema foron como extra, sendo o seu primeiro filme *Sorority House*, de John Farrow, que foi quen notou que o seu cabelo sempre cubría o seu ollo dereito. Destacou por primeira vez nun pequeno papel en *Forty Little Mothers* e conseguiu un contrato coa Paramount Pictures.

A partír de entón participou en filmes moi populares, sendo nuns anos da década de 1940 unha das actrices máis comerciais de Hollywood. Especialmente coñecidos foron os seus traballos con Alan Ladd, co que a emparellaron debido a curta estatura de ambos.

Durante a segunda guerra mundial o goberno pediulle que cambiase o seu peiteado para axudar a que as mulleres que estaban a traballar nas fábricas levasen un peiteado máis práctico e seguro. Aínda que se reduciron os accidentes tamén decaeu a carreira cinematográfica de Lake.

Durante a súa carreira tivo fama de ser complicado traballar con ela e a mediados da década de 1940 comezou a abusar do alcohol. En 1948 a Paramount decidiu non renovar o seu contrato. En 1951 apareceu nun último filme e ese mesmo ano ela e o seu marido, André de Toth, declaráronse en bancarrota. Lake fixo algúns traballos no teatro e na televisión.

Tras o seu divorcio, viviu en hoteis baratos de Nova York e foi arrestada varias veces por embriaguez. En 1962 un xornalista do *New York Post* descubriuna traballando de camareira nun hotel de Manhattan.

En 1969 publicou a súa autobiografía, *Veronica: The Autobiography of Veronica Lake*. Co diñeiro gañado con ela produciu o seu último filme, unha película de terror de pouco orzamento titulada *Flesh Feast*.

Finou en 1973 de hepatite aguda e dano renal.

## Filmografía 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
### Ligazóns externas 
*
Agnes Moorehead

**Agnes Robertson Moorehead**, nada en Clinton (Massachusetts) o 6 de decembro de 1900 e finada en Rochester (Minnesota) o 30 de abril de 1974, foi unha actriz estadounidense.

## Traxectoria 
Moorehead sentiuse atraída pola interpretación desde que era pequena e tras graduarse e traballar como mestra, entrou na American Academy of Dramatic Arts, da que se graduou con honores en 1929. Inicialmente a súa carreira foi amodo, atopando pequenos traballos no teatro e na radio. A actriz Helen Hayes suxeriulle que probase o cinema, pero os primeiros intentos non foron ben e volveu á radio.

Logo de coñecer a Orson Welles converteuse nunha das principais actrices do Mercury Theatre xunto con Joseph Cotten. Igual que outros membros do grupo debutou no cinema en *Cidadán Kane* (1941). A mediados da década de 1940 foi contratada pola Metro-Goldwyn-Mayer, interpretando papeis secundarios mentres seguía en Broadway e na radio.

O seu primeiro traballo na televisión foi en 1959 na serie *The Rebel*. Porén, a súa personaxe máis lembrada neste medio foi a de Endora, a excéntrica nai da bruxa Samantha en *Bewitched*, que interpretou entre 1964 e 1972, polo que foi seis veces candidata aos premios Emmy.

Moorehead finou de cancro de útero en 1974.

## Filmografía 
## Véxase tamén 
### Bibliografía 
* 
* 
* 
* 
### Ligazóns externas 
* 
* Documentos
* Entrevista co seu biógrafo Charles Tranberg 
* Suspense 15 de febreriro de 1951 Agnes Moorehead – The Death Parade.
* The CBS Radio Mystery Theater 1974-01-06 The Old Ones Are Hard To Kill con Agnes Moorehead.
Kepler

'**Kepler** pode referirse a:

***Johannes Kepler**, astrónomo e matemático alemán (1571-1630);
***Leis de Kepler**, relativas ao movemento dos planetas arredor do Sol;
***Supernova de Kepler** ou supernova SN 1604, observada e estudada por Johannes Kepler;
***Kepler**, telescopio lanzado ao espazo en 2009 pola NASA;
***Kepler-20**, estrela da constelación de Lyra.
Lagrange

Como topónimo, **Lagrange** pode referirse a:

***Lagrange**, poboación francesa do departamento de Altos Pireneos;
***Lagrange**, poboación francesa do departamento de Landas;
***Lagrange**, poboación francesa do departamento do Territorio de Belfort;
***Lagrange**, poboación estadounidense de California;
***LaGrange**, poboación estadounidense de Xeorxia;
***LaGrange**, poboación estadounidense de Indiana;
***Lagrange**, poboación estadounidense de Maine;
***LaGrange**, poboación estadounidense do estado de Nova York;
***Lagrange**, poboación estadounidense de Ohio;
***Lagrange**, poboación estadounidense de Virxinia;
***La Grange**, poboación estadounidense de Illinois;
***La Grange**, poboación estadounidense de Wyoming;
***Condado de Lagrange**, en Indiana;

Como apelido, pode referirse a:
***Jean Lagrange** (1831-1908), escultor, medallista e deseñador de moedas francés;
***Joseph-Louis de Lagrange**, matemático e físico italiano (1736-1813);
***Joseph Lagrange**, militar francés (1763-1836);
***Marie-Joseph Lagrange**, teólogo francés (1855-1938);

En matemáticas e física hai varios conceptos e teoremas que levan o nome de Joseph-Louis de Lagrange; Véxase:
***Teorema do valor medio**;
***Teorema de Lagrange**.